# Helen G. Edmonds

Helen G. Edmonds (Lawrenceville, 3 de desembre de 1911 - Hospital Universitari Duke, 9 de maig de 1995) fou una historiadora i líder cívica afroamericana estatunidenca. Fou la primera dona negra que es va doctorar a la Universitat Estatal d'Ohio.

## Biografia

Edmonds va néixer el 3 de desembre de 1911 a Lawrenceville, Virgínia. Els seus pares foren John Edward i Ann Williams Edmonds. Va tenir un germà, Harry i una germana, Lucille. Va estudiar a l'institut de Saint Paul i a la universitat júnior de Lawrenceville.
Edmonds va estudiar a la Universitat Estatal Morgan deBaltimore, on es va graduar en història el 1933. El 1946 va esdevenir la primera dona negra que es va doctorar a la Universitat Estatal d'Ohio. La seva dissertació, The Negro and Fusion Polítics in North Carolina, 1894-1901, va esdevenir el seu primer llibre publicat el 1951. Entre el 1954 i el 1955 va fer la seva recerca postdoctoral a la Universitat de Heidelberg a Alemanya Occidental.

## Carrera professional

Entre el 1934 i el 1935 fou professora d'història, llatí i grec a la Universitat Virginia Theological Seminary de Lynchburg, Virgínia. El 1941 començà a ser professora de la Universitat Central de Carolina del Nord; en va ser fins a la seva jubilació el 1977. Va gaudir de moltes posicions en aquesta institució; entre el 1941 i el 1977 en fou professora, fou directora del departament d'història entre el 1963 i el 1964 i fou degana de l'escola d'arts i ciències entre el 1964 i el 1971. El 1989 es va nombrar una aula amb el seu nom per honorar-la.
Durant la seva carrera, Edmonds va fer conferències a més de 100 universitats del país i de l'estranger. Durant la seva vida va rebre vuit honoris causa.

## Servei cívic i activitats polítiques

Edmonds fou una membre activa del Partit Republicà. A la Convenció Nacional Republicana de 1956 va secundar la nominació de Dwight D. Eisenhower, cosa que la va convertir en la primera dona negra que va secundar una nominació d'un candidat a la presidència dels Estats Units.
El 1970, Edmonds fou delegada de l'Assemblea General de les Nacions Unides. Va presidir la delegació dels Estats Units al Tercer Comitè de les Nacions Unides, i va ser fixat pel Consell del Cos de Pau pel President Richard Nixon.

## Mort

Edmonds morí a l'hospital universitari Duke de Durham, Carolina del Nord el 9 de maig de 1995, a l'edat de 83 anys.

## Obres

* Helen G. Edmonds The Negro and Fusion Politics in North Carolina, 1894-1901. University of North Carolina Press, 1951. ISBN 1469610957.
* Helen G. Edmonds Black Faces in High Places: Negroes in Government. Harcourt Brace Jovanovich, 1971. ISBN 9780153710735.

## Premis

* Professora distingida de la North Carolina Central University
* Vuit honoris causa
* Premi de la distinció escolar per la American Historical Association
* Distingida com dona de Carolina del Nord
* 1975 – O. Max Gardner Premi per la "greatest contribution to the welfare of the human race" (la contribució més important pel benestar de la raça humana)
* 1977 – La conferència anual anomenada Helen G. Edmonds Graduate Colloquium of History fou establerta per antics estudiants seus.
* 1982 – Premi Candance en història

## Referències

* 1 2 3 4 5 6 Leslie Hurt. «Edmonds, Helen Grey (1911-1995)». Black Past. [Consulta: 4 febrer 2017].
* 1 2 3 4 5 6 7 «Helen G. Edmonds Papers, 1936-1995». The James E. Shepard Memorial Library. North Carolina Central University. [Consulta: 4 febrer 2017].
* 1 2 Mike Millner. «CCC Progress Update: Helen Grey Edmonds Papers completed». Publishing the Long Civil Rights Movement. University of North Carolina, 18-04-2013. Arxivat de l'original el 5 de febrer 2017. [Consulta: 4 febrer 2017].
* 1 2 3 Jennifer Scanlon. American Women Historians, 1700s-1990s: A Biographical Dictionary. Greenwood Publishing Group, 1996, p. 69–70. ISBN 9780313296642.
* ↑ Faustine Childress Jones-Wilson. Encyclopedia of African-American Education. Greenwood Publishing Group, 1996, p. 152–153. ISBN 9780313289316.
* ↑ «Helen Gray Edmonds Classroom Building». A Digital Collection Celebrating the Founding of the Historically Black College and University. HBCU Library Alliance. [Consulta: 4 febrer 2017].
* 1 2 3 «Past National President». The Links, Incorporated. Arxivat de l'original el 5 de febrer 2017. [Consulta: 4 febrer 2017].
* ↑ «Candace Award Recipients 1982-1990». Arxivat de l'original el 14 març 2003. [Consulta: 4 febrer 2017].